內地耐唔耐都會拍攝抗日劇,希望可以藉此激起人民嘅反日情緒同讚揚祖國英雄等。可惜佢哋嘅內容經常被指誇張失實,就好似先前就有「我爺爺9歲就被殺了」、「同志們,八年抗戰開始了」、「我父母在我出生前就死了」等等嘅搞笑對白,咁好笑又好難令人產生負面情緒嘅。 近排又有網民發現喺2016年上映嘅抗日電影《百家拳之津門八卦掌》入面又出現笑死人情節,話說情節講到抗日戰爭爆發前夕,武林宗師伍皓東殺咗一名日本電報員,奪走咗一本紀錄日本間諜名字嘅筆記。不過有眼利網民就發現筆記入面一系列嘅名字「西野翔、小川あさ美、かすみ果穂、かすみりさ」竟然全部都係日本知名AV女優,而最後「しょかつりょう」更加係諸葛亮。
喺無綫做綠葉並唔代表冇演技,可能只係欠缺一個機會。就好似深受網民愛戴嘅44歲戴耀明入行已經25年,亦曾經做過唔少「突出」嘅角色,就好似《巾幗梟雄之義海豪情》嘅向山達也、《鐵馬尋橋》嘅排長、《EU超時任務》嘅「動L哥」、而最多人欣賞嘅當然就係佢飾演嘅智障人士角色。不過欣賞還欣賞,現實係劇集選角嘅並唔係一班網民。戴耀明喺無綫做極都係綠葉,係人都知無綫一班演員人工好低,真係分分鐘搵朝唔得晚。
45歲袁文傑自從喺《不懂撒嬌的女人》入面飾演高大靚仔嘅大老闆「游生」之後,就開始備受好多關注,人氣急升。 有報道就指處境劇《愛·回家之開心速遞》都睇中佢人氣高、身形好嘅條件,搵佢飾演失蹤咗好耐嘅「金城武」。呢個角色其實係劇中滕麗名嘅未婚夫,故事劇情話其實佢係一名特工,當年因為身份被揭穿所以要逃走。袁文傑就話角色都幾好玩,不過未知會唔會繼續做落去,要睇公司安排,或者觀眾嘅反應
娛樂性豐富嘅無綫靈異節目《BigBoys歷險記》第一集,法科師傅杜慶龍(龍哥)喺交通意外黑點幫亡靈超渡以好似rap嘅形式唸符咒,加上期間疑似鬼上身又喊又笑,令節目瞬間成為網上熱話兼俾網民瘋狂改編。之後,有傳因節目膠味太濃而被腰斬,龍哥片段更加要全cut,唔少網民都覺得好可惜,因為冇得再聽法科師傅杜慶龍(龍哥)rap「乾坤一開,三七氣流一轉」。正當大家以為冇機會再欣賞龍哥嘅演出嘅時候,原來無綫已經有計劃將龍哥嘅片段喺Big Big Channel獨家播出。
噚晚無綫節目《流行經典50年》邀請咗李彩華做嘉賓演唱15年前嘅作品《你唔愛我啦》,現年33歲嘅李彩華著住deep v出場,用少女腔唱出「是但啦,算數啦,唔煩你啦,無人錫我啦!」,再加埋最後個句飆高音咁叫「你唔愛我」,真係隔住個電視都打晒冷震。《你唔愛我啦》係當年唱K必唱歌之一,首歌啲歌詞簡單易明,完全表達到一眾少女嘅想法,難怪一班網民睇完佢演出後都話所有回憶返晒嚟。
由蕭正楠、曹永廉、何廣沛同田蕊妮等主演嘅無綫劇集《超時空男臣》自播出以來收視都唔錯,最高有27點(超過175萬觀眾收睇)。通常收視好嘅劇集無綫都會添食,今次都唔例外,聽聞連續集嘅初步構思都已經諗好。 有消息指續集會繼續玩穿越時空,不過就唔係古代嚟到現代,而係改為由現代返回古代。而監製羅永賢亦承認真考慮緊,構思係講三位男臣會帶埋「大小姐」同「二小姐」一齊返去明朝, 講下佢哋會唔會唔習慣,歷史會唔會俾佢地改寫等。
達哥(林慧韡)又有失散兄妹啦!達哥同蔡思貝經常俾網民話撞樣似足兩兄妹,近日KOL King Jer又幫達哥搵到失散妹妹, 佢就係上年喺《大學生了沒》亮相嘅台灣網紅曾玄玄啦! 玄玄上星期喺Facebook上載咗張三七面自拍照,相中無論髮型、面型同嘴型都同達哥有九成相似,簡直比蔡思貝更似達哥,網民立即封佢為「台妹版」達哥。有網友指蔡思貝同曾玄玄都係女神級,所以好多網民都覺得達哥扮偽娘一定無得輸。
無綫靈異節目《BigBoys歷險記》喺上星期日播出第一集,節目瞬間成為網上熱話。節目靈魂人物法科師傅杜慶龍(龍哥)以好似rap嘅形式唸符咒,成功將freestyle帶入法科界,而佢喺交通意外黑點幫亡靈超渡唸符咒嗰段片更俾網民瘋狂改編。正當好多觀眾都讚呢個節目好高娛樂性,好想快啲到星期日再次欣賞龍哥演出之際,點知突然有人爆料傳出因為節目膠味太濃,所以節目將會腰斬,由四集改為兩集(即係播埋今個星期日)。劇組更將龍哥嘅片段全部剪走,即係觀眾冇得再聽龍哥rap「乾坤一開」啦!
近排紅到爆嘅Freestyle竟然紅到去法科界,仲引起好多網民關注。講緊嘅係由阿Bob、謝東閔、朱智賢等主持嘅靈異節目《Big Boys歷險記》。上星期日晚播出第一集,節目第一部分劇組安排咗主持人日光白白去西貢結界用手機app去探靈已經夠搞笑。估唔到第二部分劇組仲安排咗法科師傅杜慶龍(龍哥)同一班主持人去成日發生交通意外嘅交通黑點幫亡靈超渡,真係夠晒有話題。
少爺占(甄子康)向來擅長扮鬼扮馬,扮女人對佢嚟講更加係冇難度。有聽開佢節目都知道阿占創作咗唔少廣播劇主角,例如娜娜、陸家俊、王鳳女士及朱艷強等等。之前佢試過以朱艷強身份開騷同出過歌,早兩日,少爺占又疑似以廣播劇角色身份出道啦! 早幾日,少爺占喺社交網站上載圖片兼留言話:「很多人問穿紅色裙那位是咪我,我是否以女人形象加盟了華納,抱歉,暫時未能夠公怖…….